laion/Wikipedia-Exotic huggingface dataset:
নেউয়েন পেরেস

পাত্রিসিও নেউয়েন পেরেস (স্পেনীয়: Nehuén Pérez, স্পেনীয় উচ্চারণ: [newˈen pˈeɾeθ]; জন্ম: ২৪ জুন ২০০০; নেউয়েন পেরেস নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে ইতালীয় ক্লাব উদিনেসে এবং আর্জেন্টিনা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন। ২০১৭ সালে, পেরেস আর্জেন্টিনা অনূর্ধ্ব-১৭ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় চার বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০২২ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১ ম্যাচে অংশগ্রহণ করেছেন। পাত্রিসিও নেউয়েন পেরেস ২০০০ সালের ২৪শে জুন তারিখে আর্জেন্টিনার উর্লিঙ্গামে জন্মগ্রহণ করেছেন এবং সেখানেই তার শৈশব অতিবাহিত করেছেন। পেরেস আর্জেন্টিনা অনূর্ধ্ব-১৭, আর্জেন্টিনা অনূর্ধ্ব-২০ এবং আর্জেন্টিনা অনূর্ধ্ব-২৩ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৭ সালে তিনি আর্জেন্টিনা অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। আর্জেন্টিনার বয়সভিত্তিক দলের হয়ে তিনি প্রায় চার বছরে ২৯ ম্যাচে অংশগ্রহণ করে ৩টি গোল এবং একটি শিরোপা জয়লাভ করেছেন। ২০২২ সালের ২৩শে সেপ্টেম্বর তারিখে, ২২ বছর, ২ মাস ও ৩০ দিন বয়সে, ডান পায়ে ফুটবল খেলায় পারদর্শী পেরেস হন্ডুরাসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। উক্ত ম্যাচের ৬৪তম মিনিটে রক্ষণভাগের খেলোয়াড় হেরমান পেসেলার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৩ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি আর্জেন্টিনা ৩–০ গোলের ব্যবধানে জয়লাভ করেছিল। আর্জেন্টিনার হয়ে অভিষেকের বছরে পেরেস সর্বমোট ১ ম্যাচে অংশগ্রহণ করেছেন। ৬ নভেম্বর ২০২২ পর্যন্ত হালনাগাদকৃত। https://int.soccerway.com/matches/2022/09/24/world/friendlies/argentina/honduras/3942777/ https://www.worldfootball.net/report/freundschaft-2022-september-argentinien-honduras/ https://www.transfermarkt.com/spielbericht/index/spielbericht/3926402 https://www.national-football-teams.com/matches/report/35315/Argentina_Honduras.html সকারওয়েতে নেউয়েন পেরেস (ইংরেজি) সকারবেসে নেউয়েন পেরেস (ইংরেজি) বিডিফুটবলে নেউয়েন পেরেস (ইংরেজি) ট্রান্সফারমার্কেটে নেউয়েন পেরেস (ইংরেজি) ওয়ার্ল্ডফুটবল.নেটে নেউয়েন পেরেস (ইংরেজি) ইএসপিএন এফসিতে নেউয়েন পেরেস (ইংরেজি) ন্যাশনাল-ফুটবল-টিমস.কমে নেউয়েন পেরেস (ইংরেজি)
চিন্তাগোষ্ঠী

চিন্তাগোষ্ঠী হলো একই দৃষ্টিভঙ্গি ও বৈচারিক গুণসহ ব্যক্তিবর্গের চিন্তাধারা ও বুদ্ধিবৃত্তিক ঐতিহ্য। সাধারণত একই চিন্তাগোষ্ঠীর ব্যক্তিরা দর্শন, শৃঙ্খলা, বিশ্বাস, সামাজিক আন্দোলন, অর্থনীতি, সাংস্কৃতিক আন্দোলন বা শিল্প আন্দোলনের ইত্যাদি নান্দনিক ও সামাজিক বিষয়সমূহ সম্পর্কে সম দৃষ্টিভঙ্গি বা মতামত পোষণ করে। ভারতীয় উপমহাদেশের নানা বৈচিত্র ও বিভিন্নতার জন্য নানা চিন্তাগোষ্ঠীর উদ্ভব হতে থেকেছে। বৈদিক যুগে বেদের সংশ্লিষ্টেই প্রথম আস্তিক ও নাস্তিক গোষ্ঠীর সৃষ্টি হয়। এর পর আস্তিকদের মধ্যেও ছয় প্রকার যথা; ন্যায়, বৈশেষিক, সাংখ্য, যোগ, মীমাংসা ও বেদান্ত গোষ্ঠীর প্রকাশ হয়। প্রত্যেকের ধী-এর প্রতি দৃষ্টিভঙ্গি ভিন্ন। "school of thought"। Dictionary Cambridge। Cambridge University Press। সংগ্রহের তারিখ ৩ অক্টোবর ২০২১।  Hattangadi, Vidya (১৭ জুন ২০১৯)। "Evaluating Mintzberg's 10 schools of thoughts for strategy formulation"। Indian Express group। Financial Express। সংগ্রহের তারিখ ৩ অক্টোবর ২০২১।
আন্দারুনি

আন্দারুনি (ফার্সি: اندرونی) হল ইরানি স্থাপত্যে অভ্যন্তরীণ কক্ষ, যা সাধারণত মহিলা, শিশু এবং চাকরদের জন্য সংরক্ষিত থাকে। এটিকে আরবিতে হারেম হিসাবে বর্ণনা করা হয়েছে। ঐতিহ্যগত ফার্সি আবাসিক স্থাপত্যে, আন্দারুনি হল বাড়ির এমন অংশ, যেখানে ব্যক্তিগত কোয়ার্টার স্থাপিত হত। এটি বিশেষভাবে বাড়ির অভ্যন্তরে মহিলাদের চলাফেরা স্বাধীন করার পাশাপাশি বাইরের লোকদের (মাহরাম নয়) দৃষ্টি সীমানার বাইরে নির্মিত হত। এটি সেই জায়গা যেখানে মহিলারা পরিধান রীতি-নীতি অনুসরণ না করে বা হিজাব পরিধান না করেও তাদের আত্মীয়দের সাথে (মাহরিম) যোগাযোগ করতে পারে। বাড়ির গৃহকর্তার একাধিক স্ত্রী থাকলে, প্রত্যেক স্ত্রীকে আন্দারুনিতে তার নিজস্ব স্থান দেওয়া হয়। এমনকি বাড়িতে শাশুড়ি বা ভগ্নিপতি পরিবারের সাথে বাস করলে সে ক্ষেত্রেও। এই স্থানে শুধুমাত্র সে সকল পুরুষদের প্রবেশের অনুমতি দেওয়া হয় যারা সরাসরি বাড়ির মালিক (তার ছেলেদের) এবং গৃহকর্তার সাথে সম্পর্কিত, এদের মধ্যে বয়ঃসন্ধির পার হয়নি এমন কমবয়সী ছেলেরাও অন্তর্ভুক্ত থাকতে পারে। তবে বিশেষ পরিস্থিতিতে অতিথিদেরও এই প্রবেশের অনুমতি দেওয়া হয়। বাড়ির গৃহপ্রাঙ্গনও (তালারে) সাধারণত আন্দরুনিতে অবস্থিত হত। পুরুষদের জন্য অন্দরুনির সমতুল্য স্থানকে বিরুনি বলা হয়। এই দুটি বিভাগ, যা উভয়ই একটি বাগানের চারপাশে নির্মিত হয়, পারস্য বাড়ির তথাকথিত অভ্যন্তরীণ-বাহ্যিক দিক থেকে দ্বিবিভাজিত হয়ে থাকে, যা আন্দারুনি এবং বিরুনি অংশের মধ্যে স্থানিক বিভাজন নির্দেশ করে। প্রথমটি হল ব্যক্তিগত স্থান, অন্যদিকে অপরটি পাবলিক কোয়ার্টারকে প্রতিনিধিত্ব করে কারণ এটি এমন জায়গা যেখানে ব্যবসা এবং অনুষ্ঠানগুলি পরিচালিত হয়। বার্তাবাহকদের মধ্যে যারা সাধারণত অল্পবয়সী ছেলে, তারা দুই কোয়ার্টারের মধ্যেই যাতায়াত করতে পারতো। কখনও কখনও শুধুমাত্র একটি পুরু পর্দার মাধ্যমে ভিতরে এবং বাইরের ঘর একটি অপরটি থেকে পৃথক করা হত। Women-only space জেনানা বার্ড ২০০২, পৃ. ৫২। ওয়াহদাত ২০১৭, পৃ. ৮৩। আরজমান্দ ২০১৬, পৃ. ২৪। মোত্তাহেদেহ ২০১৪। দাবাশি ২০১১, পৃ. ২৪। Djamalzadeh, M. A. Andarun. Encyclopedia Iranica. Nabizadeh, Sima; Uraz, Türkan Ulusu. The Modern Woman Vis-À-Vis The Modern House: The Hallmarks Of Modern Nationhood Through The 1920s-1940s Iran ওয়েব্যাক মেশিনে আর্কাইভকৃত ১৬ ডিসেম্বর ২০২৩ তারিখে. June 2017. METU Journal of the Faculty of Architecture 34(1). DOI:10.4305/METU.JFA.2017.1.8 ওয়াহদাত, ওয়াহিদ (২০১৭)। Occidentalist Perceptions of European Architecture in Nineteenth-Century Persian Travel Diaries: Travels in Farangi Space। Oxon: Taylor & Francis। আইএসবিএন 9781472473943। উদ্ধৃতি টেমপ্লেট ইংরেজি প্যারামিটার ব্যবহার করেছে (link) বার্ড, ক্রিশ্চিয়ান (২০০২)। Neither East Nor West: One Woman's Journey Through the Islamic Republic of Iran। New York: Washington Square Press। পৃষ্ঠা 52। আইএসবিএন 0-671-02756-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link) আরজমান্দ, রেজা (২০১৬)। Public Urban Space, Gender and Segregation: Women-only urban parks in Iran। Oxon: Taylor & Francis। আইএসবিএন 9781472473370। উদ্ধৃতি টেমপ্লেট ইংরেজি প্যারামিটার ব্যবহার করেছে (link) মোত্তাহেদেহ, রায় (২০১৪)। The Mantle of the Prophet। Oneworld Publications। আইএসবিএন 978-1-78074-738-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link) দাবাশি, হামিদ (২০১১)। The World is My Home: A Hamid Dabashi Reader। New Brunswick: Transaction Publishers। আইএসবিএন 978-1-4128-1344-0। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
পাকিস্তানে শুল্ক তালিকা

এটি পাকিস্তানে প্রযোজ্য বিভিন্ন বাণিজ্য শুল্ক এবং বহিঃশুল্কের একটি বর্ণনামূলক তালিকা। প্রথম তফসিলে প্রদত্ত হার অনুসারে যেগুলিতে বহিঃশুল্ক আরোপ করা হয়, তার মধ্যে রয়েছে: পাকিস্তানে পণ্য আমদানি করা এক শুল্ক কেন্দ্র থেকে অন্য শুল্ক কেন্দ্রে শুল্কাধীন পণ্য কেনা বিদেশ থেকে যে কোন শুল্ক কেন্দ্রে আনা পণ্য যা অন্য শুল্ক কেন্দ্রে শুল্ক পরিশোধ ছাড়াই জাহাজ-বাহিত বা পরিবাহিত হয়ে এসেছে। পাকিস্তানে কোন রপ্তানি শুল্ক আরোপ করা হয়না। যুক্তরাষ্ট্রীয় সরকার সরকারী ঘোষণাপত্রে (গেজেট) বিজ্ঞপ্তির মাধ্যমে আমদানি বা রপ্তানিকৃত পণ্যগুলির সমস্ত বা যে কোনটির উপর নিয়ন্ত্রক শুল্কের উপর সীমাবদ্ধতা বা বিধিনিষেধ আরোপ করতে পারে। প্রথম তফসিল অনুযায়ী, এই ধরনের সীমাবদ্ধতা বা বিধিনিষেধ, পণ্য মূল্যের ১০০% অতিক্রম করবে না, যেমনটি ধারা ২৫-১খ বা ধারা ২৫-ক এর অধীনে উল্লেখ করা হয়েছে। এই ধরনের নিয়ন্ত্রণগুলি ঘোষণাপত্রের বিজ্ঞপ্তিতে উল্লেখ করার দিন থেকে প্রযোজ্য। যুক্তরাষ্ট্রীয় সরকার সরকারী ঘোষণাপত্রে একটি বিজ্ঞপ্তির মাধ্যমে প্রথম তফসিলে নির্দিষ্ট করা আমদানিকৃত পণ্যের উপর অতিরিক্ত শুল্ক আরোপ করতে পারে। অতিরিক্ত শুল্ক পণ্য মূল্যের ৩৫% এর বেশি হবে না, যেমনটি ধারা ২৫-২ক বা ধারা ২৫ক-২খ এর অধীনে উল্লেখ করা হয়েছে। "The First Schedule" (পিডিএফ)। Customs Act, 1969। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Pakistan - Import Tariffs | export.gov"। www.export.gov (ইংরেজি ভাষায়)। ২০১৮-০৮-০৮ তারিখে মূল থেকে আর্কাইভ করা। সংগ্রহের তারিখ ২০১৮-০৮-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Customs Act 1969 (amended 2008) Chapter V"। ২০০৯-০৩-০২ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কুনকি

কুনকি (বা কুঙ্কি) হল একটি বিশেষভাবে প্রশিক্ষিত হাতি যা মেলা শিকারে বন্য হাতিদের ধরতে ব্যবহৃত হয়। এগুলি বন্য হাতিদের তাড়াতে, লাসোতে (ফাঁস-দড়ি দিয়ে বাধা) সাহায্য করতে এবং ডিপোতে টেনে নিয়ে যাওয়ার জন্য ব্যবহৃত হয়। তারা বিশেষভাবে তাদের মাহুতদের কাছ থেকে "পায়ের আদেশ" অনুসরণ করতে এবং পুরো ক্যাপচারিং অপারেশনের সময় নীরবে চলাফেরা করতে প্রশিক্ষিত। ফান্ডিরা হাতি চালানোর জন্য যে কমান্ড বা আদেশগুলি ব্যবহার করে তা নিম্নরূপ। আগর : এগিয়ে যাও পিসু/পিচু : পিছনে যান। ধুত্ত/ধাত্ত : থামো বেইট : শুয়ে থাকা (পেটের উপর) তেরে : মিথ্যা (একপাশে) মেইলে/মুত : ওঠ ফান্দি "Elephant capturing in North-Eastern India by Parbati Baruah"। Practical Elephant Management - A Handbook for Mahouts। Elephant Welfare Association। জুলাই ১৯৯৭। ২০ জুলাই ২০০৯ তারিখে মূল থেকে আর্কাইভ করা। সংগ্রহের তারিখ ২০০৯-০৮-২৯।  Mitra, Naresh; Ray, Achintyarup (২০০৯-০৯-১৩)। "Caught in a trap"। Bennett, Coleman & Co. Ltd.: 13। ৪ জুন ২০০৯ তারিখে মূল থেকে আর্কাইভ করা। সংগ্রহের তারিখ ২০০৯-০৯-১৪।  টেমপ্লেট:India-culture-stub
ইসরায়েলী প্রমান সময়

ইসরায়েলী প্রমান সময় (আইএসটি) (হিব্রু ভাষায়: שעון ישראל‎ Sha'on Yisra'el, আক্ষরিক অর্থ "ইসরায়েলের ঘড়ি") ইসরায়েলের প্রমান সময় অঞ্চল। এটি ইউটিসি (ইউটিসি+০২:০০) থেকে দুই ঘণ্টা এগিয়ে। ব্রিটিশ অনুশাসনের শুরুতে, অনুশাসিত এলাকার সময় অঞ্চল (বর্তমান ইসরায়েল এবং জর্ডান), কায়রোর সময় অঞ্চল অনুযায়ী করা হয়েছিল, সেটি গ্রিনিচ মান সময় থেকে দুই ঘণ্টা এগিয়ে। ১৯৪৮ সালে, ইসরায়েল রাষ্ট্রের প্রতিষ্ঠার সঙ্গে সঙ্গে অনন্য "ইসরায়েলী প্রমান সময়" কার্যকর হয়েছিল, এর ফলে ইসরায়েল তার নিজস্ব সময় নির্ধারণ করার কর্তৃত্ব পেয়েছে, বিশেষ করে দিবালোক সংরক্ষণের সময় কার্যকর করতে পেরেছে। ইউটিসি এর সঙ্গে ভারসাম্যে স্থাপন করলে, বছরের বেশিরভাগ সময় সেটি পূর্ব ইউরোপীয় সময়ের (ইউটিসি+০২:০০) সমতুল্য। যেহেতু ইসরায়েল শুক্রবার গ্রীষ্মের সময় পরিবর্তন করে, যেখানে অন্যান্য দেশ করে রবিবারে, অতএব ইউরোপে গ্রীষ্মের সময় পরিবর্তনের দুই দিন আগে বা পাঁচ দিন পরে বসন্তের সময়ের পরিবর্তন হয়। শুক্রবার দিনটি সপ্তাহের সাধারণ বিশ্রামের দিন বা ইহুদি বিশ্রামের দিন হিসেবে থাকার কারণে এই পরিবর্তনটি করা হয়েছে। ২০১৩ সালের আগে, ইসরায়েলের দিবালোক সময় শরতের শুরুর দিকে শেষ হত, এবং সময়টি এই মাসগুলিতে দুই থেকে সাত সপ্তাহের মধ্যে মধ্য ইউরোপীয় গ্রীষ্মকালীন সময়ের অনুরূপ ছিল। ইসরায়েল তার সমস্ত প্রতিবেশী দেশগুলি, যেমন মিশর, লেবানন এবং সিরিয়ার অংশের সাথে ইউটিসি+০২:০০ সময়ের ভারসাম্য বজায় রেখে চলে। ইসরায়েল দিবালোক সংরক্ষণ সময় পালন করে, স্থানীয়ভাবে একে বলা হয় ইসরায়েলের গ্রীষ্মকালীন সময় (হিব্রু ভাষায়: שעון קיץ‎ She'on Kayits, কখনও কখনও একে ইংরেজিতে আইডিটি হিসেবে সংক্ষেপিত করা হয়)। ২০১৩ সালের জুলাই থেকে, আইডিটি মার্চের শেষ রবিবারের আগে শুক্রবার শুরু হয় এবং অক্টোবরের শেষ রবিবারে শেষ হয়। ইসরায়েলের গ্রীষ্মকালীন সময় দিবালোক সংরক্ষণ সময় Knesset votes to extend Daylight Saving Time (07/08/2013).
পুণে–বেঙ্গালুরু এক্সপ্রেসওয়ে

পুণে–বেঙ্গালুরু এক্সপ্রেসওয়ে মহারাষ্ট্র ও কর্ণাটকের একটি পরিকল্পিত সবুজ নিয়ন্ত্রিত-প্রবেশযোগ্য মহাসড়ক। এটি ভারতমালা পরিযোজনার অধীনে নির্মাণ করা হবে। এক্সপ্রেসওয়েটি ১২ টি জেলার মধ্য দিয়ে অগ্রসর হবে, যার মধ্যে তিনটি মহারাষ্ট্র ও নয়টি কর্ণাটক রাজ্যের অন্তর্ভুক্ত রয়েছে। এটি পুণে শহরকে বেঙ্গালুরুর সঙ্গে সংযুক্ত করবে। পুণে–বেঙ্গালুরু এক্সপ্রেসওয়ে শহর দুটির মধ্যে প্রায় ৯৫ কিলোমিটার দূরত্ব কমিয়ে দেবে। এক্সপ্রেসওয়ের নির্মাণ সমাপ্ত হলে বেঙ্গালুরু থেকে পুণে মাত্র সাত ঘণ্টায় ভ্রমণ করা সম্ভব হবে। পুণেতে, এক্সপ্রেসওয়েটি পুণে-মুম্বাই এক্সপ্রেসওয়ের সঙ্গে সংযুক্ত থাকবে। এক্সপ্রেসওয়েটির নির্মাণকাজ ২০২৮ সালের মধ্যে শেষ করার লক্ষ্য নির্ধারণ করা হয়েছে। ভারতমালা পরিকল্পনার দ্বিতীয় পর্যায়ের অধীনে প্রস্তাবিত এই সবুজ এক্সপ্রেসওয়েটি ৪৮ নং জাতীয় সড়কের সমান্তরালে তৈরি করা হবে। এছাড়াও, সবুজ এক্সপ্রেসওয়েটি ৪৮ নং জাতীয় সড়কের বিকল্প ও দ্রুত পথ হিসেবে কাজ করবে। প্রস্তাবিত এক্সপ্রেসওয়ে, ভারতমালা প্রকল্পের দ্বিতীয় পর্যায়ের অধীনে, ₹৫০,০০০ কোটি টাকা ব্যয়ে তৈরি করা হবে বলে অনুমান করা হচ্ছে। পুণে–বেঙ্গালুরু এক্সপ্রেসওয়ে কাঞ্জলের নিকট প্রস্তাবিত পুণে রিং রোড থেকে শুরু হয়। এটি মহারাষ্ট্রের পুণে, সাতারা ও সাংলী জেলা অতিক্রম করে এবং কর্ণাটক রাজ্যে প্রবেশ করে। এই এক্সপ্রেসওয়েটি কর্ণাটকের বেলাগাবি, বাগলকোট, গদাগ, কোপ্পাল, বিজয়নগর, দাবণগেরে , চিত্রদুর্গ, তুমকুর ও বেঙ্গালুরু গ্রামীণ জেলার মধ্য দিয়ে অগ্রসর হবে। এক্সপ্রেসওয়েটি মুথাগদাহল্লিতে বেঙ্গালুরু মহানগর অঞ্চলের প্রস্তাবিত স্যাটেলাইট রিং রোডে শেষ হবে। "Bharatmala 2.0 to focus on expressways, add 4000 km greenfield roads"। টিওআই (ইংরেজি ভাষায়)। সংগ্রহের তারিখ ৬ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Chittaranjan Tembhekar (২৫ অক্টোবর ২০২২)। "Bengaluru to be closer to Pune, Mumbai with this new expressway"। timesofindia.indiatimes.com (ইংরেজি ভাষায়)। সংগ্রহের তারিখ ৬ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Bengaluru to Mumbai, Pune in 7 hours, thanks to this new expressway: Report"। www.hindustantimes.com (ইংরেজি ভাষায়)। ২৬ অক্টোবর ২০২২। সংগ্রহের তারিখ ৬ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "৭ ঘণ্টায় বেঙ্গালুরু থেকে মুম্বই, ৫০ হাজার কোটি খরচ করে এক্সপ্রেসওয়ে তৈরি করছে কেন্দ্র"। www.eisamay.com (ইংরেজি ভাষায়)। ২৬ অক্টোবর ২০২২। সংগ্রহের তারিখ ৬ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Transport Ministry starts preparing Bengaluru-Pune Expressway, 5205 hectares land required for project"। www.deccanherald.com (ইংরেজি ভাষায়)। ৩০ অক্টোবর ২০২২। সংগ্রহের তারিখ ৬ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) প্রবেশদ্বার:  সড়ক ভারত
হিন্দু ফোরাম অফ ব্রিটেন

হিন্দু ফোরাম অফ ব্রিটেন (abbr HFB) হল যুক্তরাজ্যের হিন্দুদের একটি সংগঠন। এটি ২০০৩ সালে লন্ডনে প্রতিষ্ঠা করা হয়। ২০০৩ সালের ডিসেম্বরে লন্ডনে অনুষ্ঠিত একটি "হিন্দু নিরাপত্তা সম্মেলন" থেকে ব্রিটেনের হিন্দু ফোরামের উত্থান ঘটে। পশ্চিম লন্ডনের একটি হিন্দু মন্দিরে ভাঙচুরের ঘটনার প্রতিক্রিয়ায় এই সম্মেলনটি সংগঠিত হয়েছিল, যা স্থানীয় হিন্দুদের মধ্যে উদ্বেগ সৃষ্টি করেছিল। হিন্দু গোষ্ঠীগুলির একটি পুরানো ছাতা সংগঠন, হিন্দু কাউন্সিল ইউকে -এর অনুভূত অকার্যকরতার প্রতিক্রিয়া হিসাবে ফোরামটি চালু করা হয়েছিল । হিন্দু ফোরাম ব্যাপকভাবে বিভিন্ন সংখ্যক সংগঠনের প্রতিনিধিত্ব করার দাবি করেছিল - এক পর্যায়ে, এটি 420 টি বিভিন্ন গোষ্ঠীর প্রতিনিধিত্ব করার দাবি করেছিল - কিন্তু এর মধ্যে কয়েকটি সক্রিয় অংশগ্রহণকারী ছিল। ফোরামের মতে, 2011 সাল পর্যন্ত, মাত্র 36টি গ্রুপ ছাতা গ্রুপকে অর্থায়নে অবদান রেখেছিল এবং এইভাবে তারা এর জাতীয় নির্বাহী নির্বাচনে প্রতিদ্বন্দ্বিতা করার যোগ্য ছিল। এটি যুক্তরাজ্য সরকারের দ্বারা অনুষ্ঠিত বেশ কয়েকটি পরামর্শে অংশগ্রহণের ফলে দ্রুত জনপ্রিয়তা লাভ করে, যেখানে একটি ছাতা গোষ্ঠী হিসাবে এটির অবস্থান সরকারকে হিন্দু দৃষ্টিভঙ্গির প্রতিনিধিত্বকারী একটি গোষ্ঠী হিসাবে এটির সাথে যোগাযোগ করতে আরও ইচ্ছুক করে তোলে। যুক্তরাজ্যের প্রাক্তন প্রধানমন্ত্রী গর্ডন ব্রাউন ব্রিটিশ হিন্দু সম্প্রদায়ের একীকরণের সুবিধার্থে HFB-এর কাজের প্রশংসা করেছেন। Zavos, John (২০১২)। "Chapter 6. Hindu Organisation and the Negotiation of Public Space in Contemporary Britain"। John Zavos; ও অন্যান্য। Public Hinduisms। New Delhi: SAGE Publ. India। আইএসবিএন 978-81-321-1696-7। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Anderson, Edward (২০১৫)। "'Neo-Hindutva': the Asia House M. F. Husain campaign and the mainstreaming of Hindu nationalist rhetoric in Britain"। Contemporary South Asia। 23 (1): 45–66। ডিওআই:10.1080/09584935.2014.1001721। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Gordon Brown praises India's culture"। The Hindu। ১৫ নভেম্বর ২০০৭। ৮ নভেম্বর ২০০৮ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) হিন্দুধর্ম প্রবেশদ্বার যুক্তরাজ্য প্রবেশদ্বার দাপ্তরিক ওয়েবসাইট
লক্ষ্মী প্লানাম

লক্ষ্মী প্লানাম হল একটি মালভূমি বৈশিষ্ট্য যা প্রায় ২০ লাখ বর্গ কিমি এবড়োখেবড়ো পাহাড় দ্বারা ঘেরা। যেটি শুক্র গ্রহের পৃষ্ঠ পশ্চিম ইশতার টেরাতে অবস্থিত। হিন্দু সম্পদের দেবী লক্ষ্মীর নামে এর নামকরণ করা হয়েছে । এটি গড় গ্রহের ব্যাসার্ধ থেকে প্রায় ৩.৫ থেকে ৫ কিলোমিটার (২.২ থেকে ৩.১ মা) উপরে। লক্ষ্মী প্ল্যানাম তীব্রভাবে বিকৃত ভূখণ্ড দ্বারা ঘেরা, যার কিছু চিত্রের দক্ষিণ অংশে দেখানো হয়েছে এবং বলা হয় ক্লথো টেসেরা । লক্ষ্মীর সমভূমি রাডার-অন্ধকার, সমজাতীয়, মসৃণ লাভা প্রবাহ দ্বারা গঠিত। Roberts, Kari M.; Head, James W. (১৯৯০)। "Lakshmi Planum, Venus: Characteristics and models of origin"। Earth, Moon, and Planets। 50–51: 193–249। ডিওআই:10.1007/BF00142395। বিবকোড:1990EM&P...50..193R। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Catalog Page for PIA00240 Catalog Page for PIA00241
নাগরকোট

নাগরকোট কাঠমান্ডু উপত্যকার কাছে একটি বিখ্যাত দর্শনীয় স্থান। এই স্থানটি রাজধানী কাঠমান্ডু থেকে ৩২ কিলোমিটার উত্তর-পূর্বে এবং ভক্তপুর শহর থেকে ২০ কিলোমিটার পূর্বে অবস্থিত। ২০১১ সালের আদমশুমারির সময় নাগরকোটের জনসংখ্যা ছিল ৪,৫৭১ এবং এখানে ৯৭৩টি বসতি ছিল।২,১৭৫ মিটার উচ্চতায় অবস্থিত এই দর্শনীয় স্থানটি ভক্তপুর জেলার সবচেয়ে মনোরম স্থানগুলির মধ্যে একটি। এটি এভারেস্ট পর্বত সহ হিমালয়ের সূর্যোদয় দৃশ্যের সৌন্দর্যের জন্য বিখ্যাত। এর পাশাপাশি পূর্ব নেপালের হিমালয় পর্বতের অন্যান্য চূড়াগুলির জন্যও পরিচিত। নাগরকোট থেকে কাঠমান্ডু উপত্যকার অপরূপ মনোরম দৃশ্যও দেখা যায়। নাগরকোটের নৈসর্গিক সৌন্দর্য এতই মনোরম যে পর্যটকদের কাছে এটি একটি অত্যন্ত জনপ্রিয় হাইকিং রুট। অর্থাৎ এখানকার প্রাকৃতিক পাহাড়ি দৃষ্টি নন্দন পরিবেশে পায়ে চলা রাস্তা দিয়ে পর্যটকেরা হেঁটে বেড়াতে বেশি পছন্দ করেন। এটি সমুদ্রপৃষ্ঠ থেকে প্রায় ৭০০০ ফুট (২,১৭৫ মিটার) উপরে এবং ত্রিভুবন আন্তর্জাতিক বিমানবন্দর থেকে ২৮ কিমি দূরে অবস্থিত। নেপালের কাঠমান্ডু উপত্যকায় ১৩টি হিমালয় পর্বতশ্রেণী দৃশ্যগুলির মধ্যে ৮টি হিমালয় পর্বতশ্রেণীর অবিচ্ছিন্ন দৃশ্য নাগরকোট থেকে দেখা যায়। পর্বতশ্রেণীর মধ্যে রয়েছে অন্নপূর্ণা পর্বতশ্রেণী, মানাসলু পর্বতশ্রেণী, গণেশ হিমাল পর্বতশ্রেণী, ল্যাংটাং পর্বতশ্রেণী, জুগাল পর্বতশ্রেণী, রোলওয়ালিং পর্বতশ্রেণী, মহালাঙ্গুর পর্বতশ্রেণী (এভারেস্ট পর্বতশ্রেণী) এবং নুম্বুর পর্বতশ্রেণী যেখান থেকে কাঠমান্ডু উপত্যকা এবং শিবপুরি নাগার্জুন জাতীয় উদ্যানের দৃশ্য দেখা যায়। যারা প্রকৃতি প্রেমী এবং পাহাড়ি রাস্তা ধরে হাঁটতে ভালবাসেন সেই সব উৎসাহীদের জন্য নাগরকোট এবং এর আশেপাশে অনেক ট্রেকিং ও হাইকিংয়ের সুযোগ রয়েছে। নাগরকোটে এভারেস্ট পর্বতশ্রেণী দেখতে দেখতে প্যারাগ্লাইডিংও করা যায়। কাঠমান্ডু উপত্যকার একটি প্রাচীন দুর্গ ছিল নাগারকোট। এটি অন্যান্য রাজ্যের বাহ্যিক কার্যকলাপ নিরীক্ষণের জন্য নির্মিত হয়েছিল। তাই ইতিহাসের দৃষ্টিকোন থেকে নাগারকোট একটি কৌশলগত অবস্থানে অবস্থিত। পরবর্তী কালে আন্তর্জাতিক শৈলশহর হিসাবে জনপ্রিয় হওয়ার আগে এটি রাজপরিবারদের জন্য একটি গ্রীষ্মকালীন আবাসস্থল হয়ে ওঠে। নাগরকোটের নয়নাভিরাম দৃশ্য নাগরকোটের একটি রাস্তার দৃশ্য নাগরকোটের সূর্যোদয় নাগরকোট থেকে পাহাড়ি দৃশ্য নাগরকোটের নৈসর্গিক সৌন্দর্য নাগরকোটের রাস্তা "Archived copy" (পিডিএফ)। ২০১৩-০৯-২৭ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১২-১১-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Lonely Planet Nepal, p. 224–225 "Nagarkot Hiking"। ১০ এপ্রিল ২০১৪। ১০ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) প্রবেশদ্বার:  নেপাল
খুলনা কালেক্টরেট পাবলিক স্কুল এন্ড কলেজ

খুলনা কালেক্টরেট পাবলিক স্কুল এন্ড কলেজ খুলনা জেলায় অবস্থিত খুলনা জেলা প্রশাসনের প্রত্যক্ষ তত্ত্বাবধানে পরিচালিত একটি স্বনামধন্য শিক্ষাপ্রতিষ্ঠান। ২০১৫ সালে প্রতিষ্ঠার পর থেকেই বিদ্যালয়টির ছাত্র-ছাত্রীদের পাবলিক পরীক্ষার ফলাফল এবং খেলাধুলা, সাংস্কৃতিক ও অন্যান্য সহশিক্ষা কর্মকাণ্ডের ভিত্তিতে খুলনা জেলার শীর্ষস্থানীয় শিক্ষাপ্রতিষ্ঠান হিসেবে গণ্য হয়ে আসছে। কঠোর শৃঙ্খলা রক্ষা, মানসম্মত শিক্ষা প্রদান ও পাবলিক পরীক্ষাসমূহে ধারাবাহিক ভালো ফলাফল এবং সুসংগঠিত ও নিয়মিত সহশিক্ষা কার্যক্রম পরিচালনার মাধ্যমে সুনাগরিক গঠনে খুলনা অঞ্চলে খুলনা ক্যান্টনমেন্ট বোর্ড স্কুল এন্ড কলেজ বিখ্যাত। ২০১৪ সালে খুলনার শিক্ষার মান বৃদ্ধির তৎকালীন জেলা প্রশাসক মোঃ মোস্তফা কামাল একটি স্কুল প্রতিষ্ঠার উদ্যোগ নেন; যার অর্থায়নের ভার ছিলো খুলনা জেলা প্রশাসনের হাতে। পরবর্তীতে খুলনার বিশিষ্ট ব্যক্তিবর্গ, রাজনৈতিক ব্যক্তিবর্গ, শিক্ষাবিদ, সুশীল সমাজ, সাংবাদিক এবং জেলা প্রশাসনের উচ্চপদস্থ কর্মকর্তাবৃন্দের সমন্বিত সিদ্ধান্তের ভিত্তিতে ৮ ফেব্রুয়ারি, ২০১৫ তারিখে খুলনা কালেক্টরেট পাবলিক স্কুল এন্ড কলেজ প্রতিষ্ঠিত হয়। খুলনা কালেক্টরেট স্কুল এন্ড কলেজ সরাসরি খুলনা জেলা প্রশাসন এর তত্ত্বাবধানে পরিচালিত হয়। বিদ্যালয়টির পরিচালনা পর্ষদ সভাপতি, অধ্যক্ষ তথা সদস্য সচিব, স্কুল ও কলেজ শাখা থেকে একজন করে শিক্ষক প্রতিনিধি, তিনজন অভিভাবক প্রতিনিধির সমন্বয়ে গঠিত। প্রতিষ্ঠানের বর্তমান সভাপতিঃ মোঃ মনিরুজ্জামান তালুকদার অধ্যক্ষঃ এম আবুল বাশার মোল্লা বিদ্যালয়টিতে ছেলে এবং মেয়ে উভয়ের অধ্যয়নের সুযোগ থাকে। বিদ্যালয়টি মূলত একটি প্রাথমিক বিদ্যালয় সংযুক্ত উচ্চ মাধ্যমিক বিদ্যালয়। বর্তমানে এ বিদ্যালয়ে ৩য় থেকে দ্বাদশ শ্রেণি পর্যন্ত শিক্ষাদান করা হয়। ছেলেদের খাকি শার্ট     , নেভি ব্লু প্যান্ট     , সাদা কেডস্      এবং কালো বেল্ট     ; কলেজ শাখার জন্য কালো জুতা      মেয়েদের ম্যাজেন্টা কামিজ     , কামিজের উপর নীল ক্রস বেল্ট     , কোমরে নীল বেল্ট      এবং সাদা কেডস্     ; কলেজ শাখার কালো জুতা      বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ এ প্রতিষ্ঠানে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়। বিতর্ক ক্লাব ইংলিশ ল্যাঙ্গুয়েজ ক্লাব সাহিত্য ক্লাব বিশ্বসাহিত্য কেন্দ্র কর্তৃক পরিচালিত বইপড়া কর্মসূচি বিএনসিসি গার্লস্ গাইড স্কাউট রেড ক্রিসেন্ট খুলনা মহানগর খুলনা জেলা খুলনা জেলার শিক্ষা প্রতিষ্ঠানের তালিকা "পরিক্রমা, খুলনা কালেক্টরেট পাবলিক স্কুল ও কলেজ"। kcpscbd.edu.bd। সংগ্রহের তারিখ ২০২২-১১-০৬।  "পরিচালনা পর্ষদ, খুলনা কালেক্টরেট পাবলিক স্কুল ও কলেজ"। kcpscbd.edu.bd। সংগ্রহের তারিখ ২০২২-১১-০৬।  "ফলাফল"। banbeis.gov.bd। সংগ্রহের তারিখ ২০২২-১১-০৬।
চট্টগ্রাম প্রকৌশল বিশ্ববিদ্যালয় স্কুল ও কলেজ

চট্টগ্রাম প্রকৌশল বিশ্ববিদ্যালয় স্কুল ও কলেজ চট্টগ্রামের রাউজান উপজেলায় অবস্থিত একটি মাধ্যমিক ও উচ্চ মাধ্যমিক শিক্ষাপ্রতিষ্ঠান। প্রতিষ্ঠানটি চট্টগ্রাম প্রকৌশল ও প্রযুক্তি বিশ্ববিদ্যালয়ের ক্যাম্পাসে অবস্থিত এবং উক্ত প্রতিষ্ঠানের পৃষ্ঠপোষকতায় পরিচালিত। এটি ১৯৭৩ খ্রিষ্টাব্দে প্রতিষ্ঠিত হয়। চট্টগ্রাম প্রকৌশল বিশ্ববিদ্যালয় স্কুল ও কলেজ ১৯৭৩ খ্রিষ্টাব্দে রাউজান উপজেলায় প্রতিষ্ঠিত হয়। ২০০০ খ্রিষ্টাব্দে প্রতিষ্ঠানটিতে উচ্চ মাধ্যমিক শাখা চালু করা হয় এবং ২০১০ খ্রিষ্টাব্দে মাধ্যমিক শাখায় ইংরেজী মাধ্যম চালু করা হয়। চট্টগ্রাম সরকারি মডেল স্কুল এন্ড কলেজ চট্টগ্রাম বিশ্ববিদ্যালয় ল্যাবরেটরি স্কুল এন্ড কলেজ ইনজিনিয়ারিং ইউনিভারসিটি স্কুল এন্ড কলেজ "History and Philosophy - CEUSC"। cuetscctg.edu.bd (ইংরেজি ভাষায়)।
অং থু (মন্ত্রী)

অং থু ( বর্মী: အောင်သူ: [àʊɴ θù] ; জন্ম: ৮ জুলাই ১৯৫৫) একজন বর্মীয় রাজনীতিবিদ। তিনি ২০১৮ থেকে ২০২১ সাল পর্যন্ত মিয়ানমারের (বার্মা) কৃষি, প্রাণিসম্পদ ও সেচ মন্ত্রী ছিলেন। তিনি ইয়াঙ্গুন ও টাউঙ্গু বিশ্ববিদ্যালয়ের উপাচার্য ছিলেন। অং থু ১৯৫৫ সালের ৮ জুলাই বার্মার (বর্তমানে মায়ানমার) ইয়েসাগিওতে এক বাথাউং, স্বর্ণকার এবং খিন লে পরিবারে জন্মগ্রহণ করেন। তিনি গণিতে ডক্টরেট ডিগ্রি অর্জন করেছেন। অং থু খিন থিদাকে বিয়ে করেছেন এবং তার এক কন্যা সন্তান আছে যার নাম থিরি থিনজা অং। ২২ মার্চ ২০১৬ সালে অং থুকে রাষ্ট্রপতি হিতিন কিয়ার মন্ত্রিসভায় কৃষি, প্রাণিসম্পদ ও সেচ মন্ত্রী হিসাবে মনোনীত করা হয়। ২৪ মার্চ ২০১৬ সালে মন্ত্রী পরিষদ তার মনোনয়ন নিশ্চিত করে। ১ ফেব্রুয়ারি, ২০২১ সালে মিয়ানমারে সেনা অভ্যুত্থানের সময়, অং থুকে মিয়ানমার সশস্ত্র বাহিনী গৃহবন্দী করে। তিনি এর আগে ইয়াঙ্গুন অঞ্চল ছয় নম্বর আসনের অ্যামিওথা হুলুটাও এমপি হিসেবে দায়িত্ব পালন করেন। "ပြည်ထောင်စုဝန်ကြီးများ၏ကိုယ်ရေးအကျဉ်းမျာ"। 7Day News Journal (বর্মি ভাষায়)। ২০২০-১২-১২ তারিখে মূল থেকে আর্কাইভ করা। সংগ্রহের তারিখ ২০২০-০৪-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) The Myanmar Times। "Daw Aung San Suu Kyi to join government as NLD reveals cabinet"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ei Ei Toe Lwin। "With all eyes on Daw Suu, NLD set to reveal cabinet"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Myanmar president to include Aung San Suu Kyi in his Cabinet"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] "ပြည်ထောင်စုဝန်ကြီးသစ်များ၏ ကိုယ်ရေးအကျဉ်းများ"। 7Day News (Burmese ভাষায়)। ২২ মার্চ ২০১৬। ২৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) "Meet Burma's Next Cabinet"। The Irrawaddy। উদ্ধৃতি টেমপ্লেট ইংরেজি প্যারামিটার ব্যবহার করেছে (link)